Kommissionens forordning (EF) nr. 1468/2002

af 12. august 2002

om fastsættelse af omregningskursen for visse former for direkte støtte, der har den 1. juli 2002 som udløsende begivenhed

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1),

under henvisning til Kommissionens forordning (EF) nr. 1410/1999 af 29. juni 1999 om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren og om ændring af definitionen af visse udløsende begivenheder i forordning (EØF) nr. 3889/87, (EØF) nr. 3886/92, (EØF) nr. 1793/93, (EØF) nr. 2700/93 og (EF) nr. 293/98(2), særlig artikel 2, og

ud fra følgende betragtninger:

(1) Artikel 1 i Kommissionens forordning (EØF) nr. 1793/93 af 30. juni 1993 om den udløsende begivenhed for landbrugsomregningskurserne for humle(3), senest ændret ved forordning (EF) nr. 1410/1999, fastsætter, at den vekselkurs, der skal anvendes for støtten til humle omhandlet i artikel 12 i Rådets forordning (EØF) nr. 1696/71(4), senest ændret ved forordning (EF) nr. 1514/2001(5), er lig med gennemsnittet, beregnet pro rata temporis, af de vekselkurser, der gælder i måneden forud for den 1. juli i høståret.

(2) Artikel 4, stk. 1, i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(6), senest ændret ved forordning (EF) nr. 2452/2000(7), fastsætter, at den udløsende begivenhed for vekselkursen for hektarstøtte er begyndelsen af det produktionsår, som støtten ydes for. For støtten til markafgrøder og bælgsæd er den udløsende begivenhed for vekselkursen således den 1. juli 2002.

(3) Ifølge artikel 4, stk. 3, i forordning (EF) nr. 2808/98, indsat ved forordning (EF) nr. 1410/1999, er vekselkursen for hektarstøtte lig med gennemsnittet, beregnet pro rata temporis, af de vekselkurser, der gælder i måneden forud for datoen for den udløsende begivenhed -

UDSTEDT FØLGENDE FORORDNING:

Artikel 1

Den vekselkurs, der skal anvendes for støtten til humle omhandlet i artikel 12 i forordning (EØF) nr. 1696/71, og som har den 1. juli 2002 som udløsende begivenhed, er angivet i bilaget til nærværende forordning.

Denne kurs gælder også for den støtte, der er omhandlet i artikel 4, stk. 1, i forordning (EF) nr. 2808/98, og som har den 1. juli 2002 som udløsende begivenhed.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. august 2002.

På Kommissionens vegne

J. M. Silva Rodríguez

Generaldirektør for landbrug

(1) EFT L 349 af 24.12.1998, s. 1.

(2) EFT L 164 af 30.6.1999, s. 53.

(3) EFT L 163 af 6.7.1993, s. 22.

(4) EFT L 175 af 4.8.1971, s. 1.

(5) EFT L 201 af 26.7.2001, s. 8.

(6) EFT L 349 af 24.12.1998, s. 36.

(7) EFT L 282 af 8.11.2000, s. 9.

BILAG

Vekselkurser for støtten omhandlet i nærværende forordnings artikel 1

>TABELPOSITION>